b'\n_START_ARTICLE_\nFuad I.\n_START_PARAGRAPH_\nFuad I. (arapski \xd9\x81\xd8\xa4\xd8\xa7\xd8\xaf \xd8\xa7\xd9\x84\xd8\xa3\xd9\x88\xd9\x84) (Kairo, 26. o\xc5\xbeujka 1868. - Kairo, 28. travnja 1936.) - slu\xc5\xbebeni naziv: kralj Egipta i Sudana, suverene Nubije, Kurdufama i Darfura - od 1917. do 1922. sultan, a od 1922. do 1936. prvi kralj modernoga Egipta._NEWLINE_Bio je sin Ismail pa\xc5\xa1e i Farial Kadin. Prije nego je postao sultan, odigrao je u veliku ulogu prilikom osnivanja Sveu\xc4\x8dili\xc5\xa1ta u Kairu. Bio je prvi rektor toga sveu\xc4\x8dili\xc5\xa1ta. Bio je i predsjednik Egipatskoga geografskoga dru\xc5\xa1tva. \xc5\xbdelio je do\xc4\x87i na vlast u Albaniji, jer je imao i ne\xc5\xa1to albanskog porijekla._NEWLINE_Postao je sultan 1917., nakon smrti svog brata, sultana Husseina Kamila. Nakon egipatske revolucije 1919., Ujedinjeno Kraljevstvo prekinulo je protektorat nad Egiptom i priznalo Egipat kao suverenu dr\xc5\xbeavu 1922. Od tada vlada Egiptom kao kralj._NEWLINE_Tijekom svoje vladavine poku\xc5\xa1ao je promijeniti ustav i smanjiti ulogu egipatskog parlamenta, ali je zbog pritiska naroda, odustao od toga. Puno puta je raspu\xc5\xa1tao parlament, \xc5\xa1to mu je dopu\xc5\xa1tao ustav._NEWLINE_Nakon njegove smrti prijestoljem Egipta, vladao je njegov sin Faruk I., a njegova k\xc4\x87er princeza Fawzia Egipatska, bila je prva \xc5\xbeena iranskog \xc5\xa1aha Mohammeda Reze Pahlavija. Oni su bili njegova djeca iz drugog braka s kraljicom Nazli Sabri. U prvom braku bio je s Shwikar Kanum Effendi.'